ગુજરાતમાં મહુવા દરિયાકિનારે આવેલા નાળિયરીના આકાશે આંબતાં તોતિંગ નાળિયેરનાં વૃક્ષોનાં ઝુંડનાં ઝુંડ છે. પ્રાચીન બાંધણીવાળાં મકાનો અને ગામના પાદરમાંથી વહેતી માલણ નદી જોકે અત્યારે ‘તો ખાલીખમ છે. મહુવાથી બે કિલોમીટર દૂર તલગાજરડાના વતની અને મહુવામાં રહેતા કથાકાર પૂજ્ય મોરારીબાપુ વક્તાના બદલે શ્રોતા બની બધાની સંગાથે નીચે બેસી ગુજરાત અને બીજાં રાજ્યોના ઉત્તમોત્તમ કલાકારોને પોતાની કૃતિ કે નૃત્ય, સંગીત, કવિતાનો અનેરો આસ્વાદ પીરસવા મનગમતું પ્લેટફોર્મ આપે છે, જે અસ્મિતા પર્વના નામે જાણીતું છે. અસ્મિતા પર્વ છેલ્લાં 21 વર્ષથી યોજાય છે તો હનુમંત સંગીત મહોત્સવ 41 વર્ષથી યોજાય છે.